[{"text_idx": "#000008", "text": "Nos Sadwrn hefyd mae gig difyr iawn yr olwg yn siop goffi a rum pop-up Cove ym Mangor \u2013 Radio Rhydd, Twmffat, Pasta Hull a Lolfa Binc yn perfformio mewn noson sy\u2019n siw\u0302r o fod yn honco bost."}, {"text_idx": "#000014", "text": "Cwpl o bytiau difyr o newyddion dros yr wythnos ddiwethaf yngly\u0302n a\u0302 phrosiectau cerddorol y DJ enwog Gareth Potter."}, {"text_idx": "#000015", "text": "Yn gyntaf, cawsom wybod fod ysbryd sin gerddoriaeth danddaearol yr 80au hwyr a 90au cynnar i\u2019w atgyfodi fel rhan o weithgareddau ymylol gw\u0302yl Tafwyl yng Nghaerdydd eleni. Dan arweiniad Gareth Potter a\u2019i gyfaill Mark Lugg, bydd parti i ddathlu \u2018Caneuon Gadael yr Ugeinfed Ganrif\u2019 yng Nghlwb Ifor Bach ar nos Wener 21 Mehefin."}, {"text_idx": "#000016", "text": "Yna, yn ddiweddarach daeth y newyddion fod cryno albwm hunan deitlog ardderchog Pop Negatif Wastad i\u2019w ryddhau ar lwyfannau digidol am y tro cyntaf ar 3 Mai."}, {"text_idx": "#000017", "text": "Pop Negatif Wastad oedd prosiect Gareth, oedd yn actio ar Eastenders ar y pryd ond oedd hefyd wedi bod yn aelod o\u2019r grw\u0302p tanddaearol, Traddodiad Ofnus, ac Esyllt Anwyl oedd yn aelod o\u2019r grw\u0302p ifanc anarchaidd, Crisialau Plastig."}, {"text_idx": "#000019", "text": "Ymysg y 6 trac mae triniaeth acid house pop o ga\u0302n Ffa Coffi Pawb, \u2018Valium\u2019, a hefyd fersiwn o\u2019r ga\u0302n \u2018Kerosene\u2019 gan Big Black\u2019s. Mae\u2019r casgliad yn cynnwys traciau dawns-pop gwreiddiol hefyd \u2013 roedd \u2018Helo Rhywbeth Newydd\u2019 yn drawiadol iawn, ond mae\u2019n siw\u0302r mai \u2018Iawn\u2019 ydy\u2019r uchafbwynt."}, {"text_idx": "#000020", "text": "Band byrhoedlog, ond cyfraniad hanfodol bwysig i gerddoriaeth pop electroneg yn y Gymraeg."}, {"text_idx": "#000021", "text": "Dyma\u2019r fideo ar gyfer \u2018Iawn\u2019 o gyfres ardderchog Fideo 9:"}, {"text_idx": "#000023", "text": "Maen nhw\u2019n haeddu ein sylw wythnos yma gan eu bod nhw wedi bod yn taflu eu rhwyd ychydig yn ehangach na\u2019r arfer, trwy berfformio mewn gw\u0302yl adnabyddus yn New Orleans penwythnos diwethaf."}, {"text_idx": "#000024", "text": "Mae\u2019r ddinas yn Luisiana yn enwog am gerddoriaeth jazz a blws, ac mae perfformio yng ngw\u0302yl French Quarter Festival wedi bod yn uchelgais i\u2019r grw\u0302p ers blynyddoedd yn o\u0302l yr aelodau."}, {"text_idx": "#000025", "text": "Y newyddion da ydy bydd modd i ni rannu antur Band Pres Llareggub gan fod camera\u0302u S4C wedi dilyn eu taith a bydd rhaglen arbennig yn cael ei darlledu ar nos Iau 6 Mehefin. Yn y cyfamser, gallwch weld ychydig o luniau llonydd o\u2019r daith ar wefan Cymru Fyw y Bi\u0302b."}, {"text_idx": "#000028", "text": "Yn o\u0302l yr arfer ers sawl blwyddyn bellach, mae Y Selar wedi bod yn helpu llunio arlwy gerddoriaeth gyfoes llwyfan perfformio Eisteddfod yr Urdd."}, {"text_idx": "#000029", "text": "Bae Caerdydd ydy lleoliad y Steddfod eleni, a bydd mwy o artistiaid cyfoes i\u2019w gweld yn perfformio nag erioed o\u2019r blaen. Yn ogystal a\u0302\u2019r prif lwyfan perfformio, bydd llwyfannau acwstig amrywiol ar y maes, a llwyfan arbennig Y Lanfa gyda\u2019r hwyr...ond mwy am rhain yn y man!"}, {"text_idx": "#000030", "text": "Uchafbwynt yr wythnos ers Steddfod Fflint dair blynedd yn o\u0302l ydy gig nos Sadwrn i gloi yr wythnos mewn steil. Bydd nos Sadwrn yn barti priodol unwaith eto eleni, ond y newyddion mawr ydy bydd dau gig nos y tro yma, gyda gig mawr ar y nos Wener hefyd. Ddechrau\u2019r wythnos fe gyhoeddwyd lein-yp gwych y ddau gig."}, {"text_idx": "#000031", "text": "Band y foment, ac enillwyr pump Wobrau\u2019r Selar eleni, Gwilym, fydd yn hedleinio\u2019r gig cyntaf ar nos Wener ar lwyfan y maes. Ac os nad ydy hynny\u2019n ddigon, mae dau o grwpiau eraill mwyaf y sin dros y blynyddoedd diwethaf \u2013 Fleur de Lys a Chroma yn cefnogi."}, {"text_idx": "#000032", "text": "Ac o ran y nos Sadwrn, pwy well i greu naws parti ym Mae Caerdydd na Band Pres Llareggub. Dau o fandiau ifanc mwyaf cyffrous Cymru fydd yn cefnogi \u2013 Lewys, a gipiodd deitl \u2018Band neu Artist Newydd Gorau\u2019 Gwobrau\u2019r Selar yn gynharach eleni wrth gwrs, a\u2019r grw\u0302p ifanc poblogaidd o\u2019r brifddinas, Wigwam."}]